Вечальле

Ве́чальле — возера ва Ўшацкім раёне Віцебскай вобласьці. Знаходзіцца за 1 км на паўднёвы ўсход ад Ушачаў. Возера знаходзіцца ў басэйне ракі Крашанкі. Плошча Вечальля складае 1,36 км². Найбольшая глыбіня возера — 35,9 м. Даўжыня возера — 3,68 км, найбольшая шырыня — 0,48 км. Даўжыня берагавой лініі — 8,2 км. Аб’ём вады ў возеры складае 25,1 млн м³, плошча вадазбору возера — 37,2 км². Схілы катлавіны возера маюць вышыню 10—15 м, разараныя. На паўднёвым усходзе вышыня схілаў складала 2—4 м. Берагі возера высокія, на паўночным усходзе і паўднёвым захадзе на пэўных участках нізкія. Дно вадаёма карытападобнае. Ложа возера складаецца з 2 упадзін глыбінёй 33,4 і 35,9 м, якія разьдзеленыя між сабой невысокім падняцьцем. Расьліннасьць займае 5% плошчы паверхні возера. Прыбярэжная расьліннасьць пашыраная да глыбіні 3 м, шырыня прыбярэжнай паламы складае 5—30 м. У возера ўпадаюць 4 ручаі, у тым ліку ручай з возера Доўжына. Выцякае ручай у возера Ваўчо. Возера Вечальле ўваходзіць у курортную зону «Ўшачы». Каля возера знаходзіцца санаторый «Лясныя азёры». Крыніцы Літаратура Блакітная кніга Беларусі: энцыкл / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. — ISBN 5-85700-133-1 С. 94